Разговор:Машински елементи

message: Uvod
Navojni spojevi su razdvojivi spojevi formirani posredstvom navoja. Njihova osnovna karakteristika jeste lako formiranje spoja i lako razdvajanje spoja, a da se pri tome ne oštete ni navojni spoj ni spojeni delovi. Podela navojnih spojeva prikazana je na Slici 6.1:
Slika 6.1
Osnovna podela navojnih spojeva
Vrste navojnih spojeva:
Neposredni navojni spojevi ostvaruju se bez posrednika između spojenih delova ako se direktno na spojenim delovima formira navoj. Posredni navojni spojevi ostvaruju se pomoću posrednika, posebnim mašinskim elementima vijcima (zavrtnjima). Spojevi ostvareni vijcima, vijčani spojevi, su najrasprostranjeniji vid spajanja kod mašinskih konstrukcija.
Zavojnica i navoj:
Osnovne kinematske i geometrijske karakteristike navoja i navojnog para definisane su zavojnicom i zavojnim površinama. Zavojnica je prostorna kriva koju opisuje materijalna tačka pri složenom (zavojnom) kretanju, jednolikom kružnom oko nepokretne ose i jednolikom translatornom u pravcu ose. Kružna cilindrična zavojnica nastaje zavojnim kretanjem materijalne tačke po površini kružnog cilindra (Slika 6.2.).
Slika 6.2
a) Kružna desna cilindrična zavojnica, b) Zavojna površina
Desna zavojnica nastaje kada se materijalna tačka kreće u smeru kazaljke na časovniku i pri tome se udaljava od posmatrača, posmatrano u pravcu ose zavojnice. Leva zavojnica nastaje kada se materijalna tačka kreće u suprotnom smeru od kazaljke na časovniku i pri tome se udaljava od posmatrača, posmatrano u pravcu ose zavojnice. Zavojak je deo zavojnice koji materijalna tačka formira pri jednom punom obrtaju. Hod zavojnice Ph je aksijalno pomeranje materijalne tačke pri formiranju zavojka (aksijalno rastojanje između krajnjih tačaka zavojka). Zavojna površina nastaje zavojnim kretanjem pravolinijske izvodnice oko nepokretne ose. Zavisno od ugla pod kojim pravolinijska zavojnica seče nepokretnu osu (pod uglom od 60° ili različitim od 60° mogu se formirati zavojne površine različitog oblika. Svaka tačka pravolinijske izvodnice pri zavojnom kretanju oko nepokretne ose, opisuje zavojnicu. Navoj je geometrijsko telo definisano zavojnim kretanjem geometrijske slike u obliku trapeza oko nepokretne ose. Spoljašnji navoj-navoj zavrtnja je navoj formiran na spoljašnjoj cilindričnoj površini. Unutrašnji navoj-navoj navrtke je navoj formiran na unutrašnjoj cilindričnoj površini. Bokovi navoja su zavojne površine navoja. Vrh navoja je površina koja ograničava navoj po visini i spaja dva susedna boka navoja. Dno navoja (podnožje) je površina koja ograničava navoj po dubini i spaja dva susedna boka navoja. Desni navoj je navoj čije su zavojne površine formirane od desnih zavojnica. Levi navoj je navoj čije su zavojne površine formirane od levih zavojnica. Prečnik jezgra spoljašnjeg navoja d3 je prečnik malog cilindra koji prolazi kroz dno spoljašnjeg navoja. Nazivni prečnik spoljašnjeg navoja d je prečnik velikog cilindra koji prolazi kroz vrh spoljašnjeg navoja. Prečnik unutrašnjeg navoja D1 je prečnik malog cilindra koji prolazi kroz vrh unutrašnjeg navoja. Nazivni prečnik unutrašnjeg navoja D je prečnik velikog cilindra koji prolazi kroz vrh unutrašnjeg navoja. (Slika 6.3.)
Slika 6.3
a) Spoljašnji navoj, b) Unutrašnji navoj
Profil navoja je profil dobijen prosecanjem navoja aksijalnom ravni. Teorijski profil navoja ima oblik trougla.
Teorijska dubina H je visina teorijskog profila mereno u pravcu normale na osu navoja. Ugao profila navoja α je ugao između bočnih linija profila navoja. Nazivni (osnovni) profil nastaje korekcijom osnovnog profila skidanjem oštrih temena na vrhu navoja i u podnožju navoja. Stvarni profil navoja nastaje korekcijom nazivnog profila zaobljenjem podnožja navoja. Srednji prečnici navoja d2 i D2 jesu prečnici srednjeg cilindra spoljašnjeg i unutrašnjeg navoja koji prolaze kroz sredinu teorijske dubine navoja. Žleb navoja je prazni prostor između dva susedna boka navoja. Korak navoja P je aksijalno rastojanje između paralelnih bokova susednih profila navoja. Funkcionalna veza između hoda navoja Ph i koraka P može se napisati u sledećem obliku:
mimetex:Ph=n\cdot P
Definisane veličine su prikazane na (Slici 6.4.):
thread_title:  Први поднаслов